CELEX: 21994D0916(01)
Language: el
Date: 1994-03-28 00:00:00
Title: Απόφαση αριθ. 1/94 της Μεικτής Επιτροπής ΕΚ-Σλοβακικής Δημοκρατίας της 28ης Μαρτίου 1994 που αφορά τροποποιήσεις της απόφασης 1/93 της Μεικτής Επιτροπής ΕΚ-Τσεχικής Δημοκρατίας και Σλοβακικής Δημοκρατίας της 28ης Μαΐου 1993 για την εξαγωγή ορισμένων προϊόντων σιδήρου και χάλυβα από τη Σλοβακική Δημοκρατία στην Κοινότητα

Avis juridique important

|

21994D0916(01)

Απόφαση αριθ. 1/94 της Μεικτής Επιτροπής ΕΚ-Σλοβακικής Δημοκρατίας της 28ης Μαρτίου 1994 που αφορά τροποποιήσεις της απόφασης 1/93 της Μεικτής Επιτροπής ΕΚ-Τσεχικής Δημοκρατίας και Σλοβακικής Δημοκρατίας της 28ης Μαΐου 1993 για την εξαγωγή ορισμένων προϊόντων σιδήρου και χάλυβα από τη Σλοβακική Δημοκρατία στην Κοινότητα  

Επίσημη Εφημερίδα αριθ. L 241 της 16/09/1994 σ. 0020 - 0020 Φινλανδική ειδική έκδοση: Κεφάλαιο 11 τόμος 37 σ. 0176  Σουηδική ειδική έκδοση: Κεφάλαιο 11 τόμος 37 σ. 0176 

ΑΠΟΦΑΣΗ ΑΡΙΘ. 1/94 ΤΗΣ ΜΕΙΚΤΗΣ  ΕΠΙΤΡΟΠΗΣ ΕΚ-ΣΛΟΒΑΚΙΚΗΣ ΔΗΜΟΚΡΑΤΙΑΣ της 28ης Μαρτίου 1994 που αφορά τροποποιήσεις της απόφασης 1/93  της μεικτής Επιτροπής ΕΚ-Τσεχικής Δημοκρατίας και Σλοβακικής Δημοκρατίας της 28ης Μαΐου 1993 για  την εξαγωγή ορισμένων προϊόντων σιδήρου και χάλυβα από τη Σλοβακική Δημοκρατία στην Κοινότητα  (94/606/ΕΚΑΧ)Η ΜΕΙΚΤΗ ΕΠΙΤΡΟΠΗ, Εκτιμώντας: ότι, βάσει της απόφασης αριθ. 1/93 της μεικτής Επιτροπής ΕΚ-Τσεχικής Δημοκρατίας και Σλοβακικής  Δημοκρατίας της 28ης Μαΐου 1993, τα μέρη συμφώνησαν για τη θέπσιση καθεστώτος δασμολογικών  ποσοστώσεων για την εξαγωγή ορισμένων προϊόντων σιδήρου και χάλυβα από τη Σλοβακική Δημοκρατία στην  Κοινότητα 7 ότι, παρά την υπέρβαση των ορίων που καθορίστηκαν στην παράγραφο 1 του άρθρου 1 της απόφασης αυτής  για ορισμένα προϊόντα κατά την περίοδο από το Μάιο έως το Δεκέμβριο 1993, αποφασίσθηκε, κατόπιν  συζητήσεων στα πλαίσια της μεικτής επιτροπής σχετικά με την εφαρμογή του συμφωνηθέντος πρακτικού  αριθ. 1 της απόφασης αυτής, τα προϊόντα που αναφέρονται στην απόφαση αυτή και που έχουν εισαχθεί  στην Ευρωπαϊκή Κοινότητα κατά το 1993 να μην υπόκεινται στους επιπρόσθετους δασμούς οι οποίοι  προβλέπονται στην παράγραφο 2 του άρθρου 1 και να τροποποιηθεί ανάλογα η εν λόγω απόφαση 7 ότι, κατά τη στιγμή της θέσπισης αυτής της απόφασης, η Σλοβακική Δημοκρατία δήλωσε ότι, για την  περίοδο ισχύος της απόφασης, ήταν βέβαιη ότι δεν προβλέπονται εξαγωγές στην Κοινότητα  χονδροσύρματος και συγκολλημένων σωλήνων από τη Σλοβακική Δημοκρατία, όπως αναφέρεται στο παράρτημα  Ι της απόφασης 7 ότι, μετά περαιτέρω διαβουλεύσεις στα πλαίσια της μεικτής επιτροπής, τα μέρη συμφώνησαν ότι το θέμα  αυτό πρέπει να εξεταστεί ειδικά στην απόφαση αριθ. 1/93, η οποία, ως εκ τούτου, θα πρέπει να  τροποποιηθεί, ΑΠΟΦΑΣΙΖΕΙ: Άρθρο 1 Τα προϊόντα που καλύπτονται από την απόφαση αριθ. 1/93(Σ) της μεικτής  επιτροπής ΕΚ-Τσεχικής Δημοκρατίας και Σλοβακικής Δημοκρατίας και τα οποία έχουν εισαχθεί στην  Ευρωπαϊκή Κοινότητα κατά το 1993, δεν υπόκεινται σε επιπρόσθετους δασμούς. Άρθρο 2 Στο άρθρο 1 παράγραφος 2 της απόφασης αριθ. 1/93(Σ) της μεικτής επιτροπής ΕΚ-Τσεχικής  Δημοκρατίας και Σλοβακικής Δημοκρατίας της 28ης Μαΐου 1993, προστίθεται το ακόλουθο εδάφιο: «Εφόσον δεν προβλέπονται κανονικά εξαγωγές από τη Σλοβακική Δημοκρατία χονδροσύρματος και  συγκολλημένων σωλήνων στην Ευρωπαϊκή Κοινότητα, κατά την περίοδο εφαρμογής της παρούσας απόφασης,  σε περίπτωση που υπάρξει οποιαδήποτε εισαγωγή στην Ευρωπαϊκή Κοινότητα χονδροσύρματος και  συγκολλημένων σωλήνων, των οποίων οι κωδικοί ΣΟ απαριθμούνται στο παράρτημα Ι, κατά την περίοδο  εφαρμογής της παρούσας απόφασης, επιβάλλεται στις εισαγωγές αυτές δασμός 30  % επιπλέον του δασμού  ο οποίος προβλέπεται στην ενδιάμεση συμφωνία.» Άρθρο 3 Η παρούσα απόφαση είναι δεσμευτική τόσο για την Κοινότητα όσο και για τη Σλοβακική  Δημοκρατία, οι οποίες λαμβάνουν τα απαραίτητα μέτρα για την εφαρμογή της. Η παρούσα απόφαση αρχίζει να ισχύει από την ημέρα της υπογραφής της. Έγινε στη Μπρατισλάβα, στις 28 Μαρτίου 1994. Για την Κοινότητα Salvatore SALERNO Για τη Σλοβακική Δημοκρατία Miroslav ADAMI OS